Akanya ka Jesu Keresete. Fa a tla mo lefatsheng, o ne a itse se Rraagwe Jehofa, a neng a se lebeletse mo go ene. Jesu o ne a sa tseye go dira thato ya ga Jehofa e le mokgele fela, go na le moo, o ne a go tsaya e le thomo e a tshwanetseng go e diragatsa. Jesu o ne a ikutlwa jang ka kabelo ya gagwe? O ne a re: “Dijo tsa me ke gore ke dire thato ya yo o nthomileng le go wetsa tiro ya gagwe.” (Johane 4:34) Jesu o ne a itumelela go dira thato ya ga Jehofa e bile o ne a dira se Rraagwe a neng a se lebeletse mo go ene. Go ne go tshwana le dijo mo go ene—o ne a itumelela e bile a kgotsofadiwa ke go wetsa tiro e go neng go lebeletswe gore a e dire. (Bahebera 10:5-10) Le wena o ka itumela fa o tlhotlheletsega ka tsela e e siameng go dira se batsadi ba gago ba go kgothaletsang go se dira.